Dié SA-brannas die beste ter wêreldKlipdrift Premium Die World Brandy Awards het ŉ Suid-Afrikaanse brandewyn as die beste ter wêreld vir 2016 bekroon. Klipdrift Premium spog nou amptelik met die 2016-titel as die wêreld se beste brandewyn, het Genius Mnywabe, Klipdrift se bemarkingsbestuurder, Donderdag gesê. Die beoordelaars van dié gesogte toekenning beskryf Klipdrift Premium as ŉ brandewyn met “geure van melksjokolade, sponskoek en karamel”, ŉ “sagte houtagtige” smaak met ŉ “soet, vrugtige” afronding. Klipdrift, wat gesetel is in Robertson in die Wes-Kaap, maak drie soorte brandewyn. Dit behels Klipdrift Export, Premium en Gold. Hierdie toekenning is net die jongste in ŉ string internasionale toekennings wat dié handelsmerk die afgelope jaar gewen het.